Ευάγγελος Μπασιάκος

Ο Ευάγγελος Μπασιάκος (Θήβα, 12 Φεβρουαρίου 1954 - Αθήνα, 17 Φεβρουαρίου 2017) ήταν Έλληνας πολιτικός και δικηγόρος, ο οποίος διετέλεσε βουλευτής Βοιωτίας (1989-1993, 1996-2009 και 2012-2017), υπουργός Αγροτικής Ανάπτυξης και Τροφίμων (2004-2007), υφυπουργός Αγροτικής Ανάπτυξης και Τροφίμων (2004) και υφυπουργός Γεωργίας (1992-1993). Υπήρξε ο μακροβιότερος υπουργός Αγροτικής Ανάπτυξης και Τροφίμων μετά την μεταπολίτευση.

 Γεννήθηκε το 1954 στη Θήβα. Ο θείος του, Αριστείδης Μπασιάκος, ήταν βουλευτής Βοιωτίας με το Λαϊκό Κόμμα και την Εθνική Ριζοσπαστική Ένωση (ΕΡΕ). Σπούδασε Νομική και Πολιτικές Επιστήμες στο Εθνικό και Καποδιστριακό Πανεπιστήμιο Αθηνών και συνέχισε τις σπουδές του για αρκετά χρόνια στο Χάρβαρντ, το Λονδίνο (UCL) και το Στρασβούργο. Η αδερφή του, Μαρία Μπασιάκου, ήταν διευθύντρια του πολιτικού γραφείου του Μιλτιάδη Έβερτ. Ήταν παντρεμένος με τη Βικεντία Συροπούλου, με την οποία απέκτησε ένα παιδί, τον Αθάνασιο-Αριστείδη, ο οποίος πήρε τιμητικά και το όνομα του Αριστείδη Μπασιάκου. Κουμπάρος είναι ο Κώστας Καραμανλής. Έφυγε ξαφνικά από τη ζωή στις 17 Φεβρουαρίου 2017 και η κηδεία του τελέστηκε δημοσία δαπάνη στην Θήβα. Σπουδές στα Νομικά και στις Πολιτικές Επιστήμες στο Πανεπιστήμιο Αθηνών. Μεταπτυχιακές Σπουδές στην Αγγλία στο Διεθνές Δίκαιο και στη Πολιτική Επιστήμη. (1979-1981). Ειδικεύτηκε στο Δίκαιο της ΕΟΚ, στους Διεθνείς και Ευρωπαϊκούς Οργανισμούς, στα Δικαιώματα του Ανθρώπου, στη Πολιτική της Δυτικής Ευρώπης και στη Πολιτική Κοινωνιολογία.Πήρε τα πτυχία DIPLOMA και MASTERS του Πανεπιστημίου του Λονδίνου (UCL). Μεταπτυχιακοί κύκλοι πουδών στην Ακαδημία Διεθνούς Δικαίου της Χάγης, στη Διοίκηση του ΝΑΤΟ και ΕΟΚ, στο Διεθνές Ινστιτούτο Δικαιωμάτων του Ανθρώπου στο Στρασβούργο, στο Σεμινάριο Αποφοίτων του Πανεπιστημίου Χάρβαρντ και σε Τμήμα του Πανεπιστημίου Ειρηνικού. Μέλος της Νέας Δημοκρατίας και της ΟΝΝΕΔ από την ίδρυσή τους. Έχει διατελέσει: Μέλος της Κεντρικής Επιτροπής Τοπικής Αυτοδιοίκησης (ΚΕΤΑ) της NΔ. (1987-1989) Αν. Γραμματέας Διεθνών Σχέσεων της NΔ. (1993-1994) Γραμματέας Αγροτικού της NΔ (1994-1996) Πρόεδρος της Ομάδας Κοινοβουλευτικού Έργου (ΟΚΕ) της ΝΔ για θέματα Γεωργίας (1997-2000) Υπεύθυνος Γεωργικής Πολιτικής της NΔ (2000-2001) Τομεάρχης Γεωργίας της ΝΔ (Ιούλιος 2001-2004) Τομεάρχης Περιβάλλοντος της Ν.Δ. (2015-2016) Αν. Τομεάρχης Ανάπτυξης και Επενδύσεων της Ν.Δ. (2016-2017) Εξελέγη Βουλευτής Βοιωτίας της NΔ στις εκλογές του Ιουνίου 1989 και του Νοεμβρίου 1989, του 1990, του 1996, του 2000, του 2004, του 2007, του Μαΐου του 2012, του Ιουνίου 2012, Ιανουαρίου 2015 και Σεπτεμβρίου 2015 (πρώτος σε σταυρούς βουλευτής στις εκλογές από το 1996 έως το 2017). Εξελέγη Γραμματέας του προεδρείου της Βουλής τον Ιούλιο και τον Νοέμβριο του 1989. Τακτικό μέλος της Διακοινοβουλευτικής Ένωσης (1989-1990), της Κοινοβουλευτικής Συνέλευσης του Συμβουλίου της Ευρώπης (1990-1991), του Διεθνούς Οργανισμού για την Ασφάλεια και τη Συνεργασία στην Ευρώπη (ΟΑΣΕ 1996 – 2004) και του ΝΑΤΟ (2007-2009 και 2012-τώρα). Μετείχε σε πολλές Συνόδους του ΝΑΤΟ σε διάφορες χώρες, όπως: ΗΠΑ, Ρωσία, Γαλλία, Γερμανία, Ιταλία, Βέλγιο, Νορβηγία, Αζερμπαϊτζάν, Καζακστάν. Από το 2012 μετείχε σε Συνόδους του ΝΑΤΟ σε Ισλανδία, Τσεχία, Βέλγιο, Γαλλία, Λουξεμβούργο, Γερμανία, Κροατία, Λιθουανία, Αγγλία, Ιταλία και Ολλανδία. Από το 2015 στην Ουγγαρία, Ουκρανία, Νορβηγία, Βέλγιο, Αλβανία, Ουκρανία, Τουρκία και ΗΠΑ. Εξελέγη (2015) Αντιπρόεδρος της Ειδικής Μόνιμης Επιτροπής Οδικής Ασφάλειας της Βουλής (εκ μέρους της Αξιωματικής Αντιπολίτευσης). Έχει μετάσχει σε όλες τις Διαρκείς Επιτροπές της Βουλής. Υφυπουργός Γεωργίας από 03.12.1992 έως 13.10.1993.Αρμόδιος για τα Δάση και το Φυσικό Περιβάλλον (Δεκ. 1992-Μάιος 1993), και αρμόδιος για τη διαχείριση των Αγροτικών Προϊόντων, τις Επιδοτήσεις της ΕΟΚ, την Κτηνοτροφία και τη Γεωργική Έρευνα και Εφαρμογές (Ιούν. – Οκτ. ‘93). Υφυπουργός Αγροτικής Ανάπτυξης και Τροφίμων αρχικά (10.3.2004) και Υπουργός Αγροτικής Ανάπτυξης και Τροφίμων από 23.9.2004 έως 19.9.2007. Ενεπλάκη στην υπόθεση της Μονής Βατοπεδίου, στην οποία όλοι οι εμπλεκόμενοι αθωώθηκαν έπειτα από απόφαση του Τριμελούς Εφετείου Κακουργημάτων της Αθήνας. Επίσης, είχε κατηγορηθεί για φακέλωμα και κομματικές προαγωγές στο Υπουργείο Αγροτικής Ανάπτυξης και Τροφίμων. Κατακρίθηκε επίσης όταν επιχείρησε να περάσει τροπολογία, με αναστολή κατεδαφίσεων αυθαιρέτων σε δασικές εκτάσεις. http://www.ebassiakos.gr - Επίσημη Ιστοσελίδα Ευάγγελου Μπασιάκου tovima.gr Ευάγγελος Μπασιάκος